Sacrosancte ecclesie Sancti Vincentii martiris que est constructa infra muros Matisconum cui Letbaldus preest episcopus. Ego Wichardus et uxor mea Attala concedimus quasdam res juris nostri, item duas vineas que sunt site in pago Matisconense, in agro Salorniacense, in villa Sanciaco, quarum una est de medio planto Constantini. Terminatur a mane Sancti Petri et Arlebaldi suorumque heredum, a medio die terra Begonis, a sero sicut a mane, (et) a circio de ipsa hereditate. Alia est de medio planto Vendranni, terminatur a mane (et) a sero terra Arlebaldi et suorum heredum et Sancti Petri, a medio die terra Begonis, a cercio de ipsa hereditate. Infra istas terminationes, quicquid habeo totum Sancto Vincentio dono, et faciant ab hac die rectores loci quicquid sibi placuerit. Donamus vero in silva vulgari, que dicitur Nasna, consuetudines duobus curtilis quos Sendelenus levita Sancto Vincentio dedit, ut qui ibi manserunt potestatem habeant utendi ea, sepes faciendi ad vineam edificandi, domos faciendi, ardendi, nec pro his aliquid servitium faciant. S. Wicardi et uxoris sue Attale. S. Bernardi fratris sui. S. Attonis. S. Constantii. S. Duranti. Hactum est hoc regnante Rotberto rege.